

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ Ո Ւ Թ Յ Ա Ն**

**Ք Ն Ն Չ Ա Կ Ա Ն Կ Ո Մ Ի Տ Ե Ի Գ Լ Խ Ա Վ Ո Ր Ք Ա Ր Տ Ո Ւ Ղ Ա Ր**

 ք. Երևան, Մամիկոնյանց 46/5

$ « 19 »$ ապրիլի 2023թ. N 08/18/123566-2023

**«Դ-ՖԵՆԻԿՍ» ՍՊԸ -ի (ՀՎՀՀ՝ 03562698)**

**տնօրեն Դ. Վարդանյանին**

**(հասցե՝ ՀՀ, Կոտայքի մարզ, Ջրվեժ, 31 փ., տուն 2,**

**էլ. հասցե՝** **dphoenix0@mail.ru****)**

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

 **Հարգելի´ տիկին Վարդանյան,**

ՀՀ քննչական կոմիտեի և «Դ-ՖԵՆԻԿՍ» ՍՊԸ-ի (այսուհետ՝ Ընկերություն) միջև 15.12.2022թ. կնքված թիվ ՀՀ ՔԿ ԳՀԾՁԲ-ՀՊՍՎ-23/1-2 գնման պայմանագրով (այսուհետ՝ Պայմանագիր) և դրա հիման վրա կնքված թիվ 1 համաձայնագրով Ձեր կազմակերպությունը ստանձնել է Պայմանագրով սահմանված պատճենահանող սարքերի վերանորոգման ծառայությունների մատուցման պարտավորությունը:

Հիմք ընդունելով Ձեր կողմից 11.04.2023թ.-ի ներկայացված գրությունը, ինչպես նաև պատասխանատու ստորաբաժանման ներկայացրած հիմնավորումները առ այն, որ Ձեր ընկերության կողմից ծառայությունները չեն մատուցվում համաձայն պայմանագրի, ղեկավարվելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 33-րդ կետի 17-րդ ենթակետով՝ ՀՀ քննչական կոմիտեի և «Դ-ՖԵՆԻԿՍ» ՍՊԸ-ի միջև կնքված Պայմանագիրը միակողմանի լուծվում է:

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները (տուժանքի մասին համաձայնագրերը՝ Հավելված 4.2 և Հավելված 5.1) կից վճարման պահանջագրերի հետ միասին, սահմանված կարգով, կներկայացվեն Ընկերությանը սպասարկող բանկ՝ տուժանքի մասին համաձայնագրերով սահմանված գումարները (300 000 ՀՀ դրամ որակավորման ապահովում և 200 000 ՀՀ դրամ պայմանագրի ապահովում) ՀՀ ՖՆ կենտրոնական գանձապետական համապատասխանաբար N 900008000664 և N 900005000758 հաշվեհամարներին փոխանցելու նպատակով:

Պատշաճ ծանուցումն ապահովելու նպատակով` կկիրառվի ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

 «Գնումների մասին» ՀՀ օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում:

 Միաժամանակ տեղեկացնում ենք, որ եթե վերը նշված վճարման ենթակա գումարները փոխանցվեն ՀՀ ՖՆ կենտրոնական գանձապետական հաշվեհամարին, ապա Ընկերության նկատմամբ չի կիրառվի «Գնումների մասին» ՀՀ օրենքի 6-րդ հոդվածի 1-ին մասի 6-րդ կետով նախատեսված դրույթները:

**Հարգանքով՝ Կ. Մարգարյան**

*Կատ. Գնումների բաժին*

 *Հեռ. 011-880-124*